Timo Soini utanríkisráðherra Finnlands , Anita Elefsen safnstjóri , Kristína Berman sérfræðingur og Guðlaugur Þór Þórðarson utanríkisráðherra Íslands “ Ráðið er einn helsti vettvangur sem fer með málefni norðurslóða og mikilvægi þess hefur aukist gríðarlega á undanförnum árum og áratugum , af augljósum ástæðum ” sagði Guðlaugur Þór utanríkisráðherra í viðtali við Trölla . Ráðherrann hefur lagt mikla áherslu á að styrkja samstarfið við hin Norðurlöndin og telur mikilvægt að starf ráðsins gangi vel . “ Finnar hafa staðið sig vel og verið mjög hjálplegir í þessu stamstarfi , og okkur gengur mjög vel að vinna með þeim . Við erum ekki bara að taka við forystu í Norðurskautsráðinu heldur sömuleiðis í norrænu samstarfi . Við leggjum mjög mikla áherslu á hafið og sjáfbærni sem er lykilorðið í þessu sambandi , ekki bara umhverfisleg sjálfbærni , heldur einnig efnahagsleg og félagsleg ” segir Guðlaugur Þór einnig . Anita Elefsen safnstjóri fræðir gesti um síldarvinnslu hér áður fyrr “ Við Norðurskautið búa um fjórar milljónir íbúa og við erum partur af því samfélagi , því fannst mér sjón sögu ríkari og ég veit að finnski ráðherrann var afskaplega ánægður með heimsóknina hér á Siglufirði og fannst mikið til þess koma sem hér er . Starfsemi eins og hér á Siglufirði er ekki það sem kollegar mínir sjá á hverjum degi , og það er lærdómsríkt að sjá hvað verið er að gera hér í úrvinnslu sjávarafurða . Hér er verið að gera miklu meira en bara selja fisk á disk , sem er nákvæmlega í samræmi við okkar áherslur þegar kemur að sjálfbærni , og ekki skemmir að Siglufjörður , Fjallabyggð og Eyjafjörður eru afskaplega fallegt svæði sem við sýnum auðvitað þeim gestum sem hingað koma . Ég tel líka mjög mikilvægt , af því að Ísland er meira en bara Höfuðborgarsvæðið , að fólkið sem við eigum nánasta samstarfið við fái að kynnast fleiru en Höfuðborgarsvæðinu , þó það sé mikilvægt , þá er Ísland meira en bara Höfuðborgarsvæðið , og við höfum margt að sýna og reynslu til að miðla víðar en þar ” . Ráðherrann taldi alveg kjörið að leyfa finnska ráðherranum að kynnast af eigin raun því sem við erum að gera hér og getum verið afskaplega stolt af , hvernig við erum að vinna með sjálfbærum hætti úr því sem áður var hent , og vísar þar til vinnslu á rækjuskel , “ það eru fáir staðir betri en Siglufjörður til að kynnast því ” sagði Guðlaugur Þór , sem sjálfur er Siglfirðingur , en foreldrar hans ólust upp hér . Móðursystir Guðlaugs Þórs er Regína Guðlaugs . Rætt um gamla tíma og síldarmenningu Síldarminjasafn Íslands flaggaði þjóðfánum beggja landanna